b"\n_START_ARTICLE_\nAndrina Tonkli Komel\n_START_SECTION_\nFD - Fenomenolo\xc5\xa1ko dru\xc5\xa1tvo v Ljubljani\n_START_PARAGRAPH_\nFenomenolo\xc5\xa1ko dru\xc5\xa1tvo v Ljubljani je bilo ustanovljeno leta 1990 na pobudo Deana Komela ter Tineta Hribarja, Ivana Urban\xc4\x8di\xc4\x8da in Andrine Tonkli-Komel. Poglaviten cilj dru\xc5\xa1tva je predvsem razvijanje fenomenolo\xc5\xa1ke in hermenevti\xc4\x8dne filozofije pa tudi filozofske diskusije o kulturi in znanosti. Njegov prvi predsednik je bil Ivan Urban\xc4\x8di\xc4\x8d. Od leta 1996 je njegov predsednik Dean Komel, ki je kot podpredsednik do tedaj organiziral delo dru\xc5\xa1tva. Od leta 1991 izdaja Fenomenolo\xc5\xa1ko dru\xc5\xa1tvo lastno knji\xc5\xbeno zbirko in revijo Phainomena. V okviru Fenomenolo\xc5\xa1kega dru\xc5\xa1tva se je leta 1996 bila oblikovana tudi \xc5\xa1tudentska hermenevti\xc4\x8dno-fenomenolo\xc5\xa1ka sekcija. Dru\xc5\xa1tvo sodeluje s \xc5\xa1tevilnimi posamezniki in institucijami v tujini, ki delujejo na podro\xc4\x8dju fenomenologije in hermenevtike.\n_START_SECTION_\nPhainomena - revija za fenomenologijo in hermenevtiko\n_START_PARAGRAPH_\nRevija Phainomena je bila prva specializirana revija za fenomenolo\xc5\xa1ko in hermenevti\xc4\x8dno filozofijo v Srednji in Vzhodni Evropi po padcu berlinskega zidu. Njena vloga je \xc5\xa1e vedno v tem, da zdru\xc5\xbeuje filozofe s tega geografskega podro\xc4\x8dja, hkrati pa da v sodelovanju s filozofi iz Severne in Ju\xc5\xbene Amerike, Vzhodne in Ju\xc5\xbene Azije, Japonske, Kitajske ter Afrike odpira tudi globalne perspektive fenomenolo\xc5\xa1ke in hermenevti\xc4\x8dne filozofije. Revija objavlja predvsem \xc4\x8dlanke in prevode s podro\xc4\x8dja fenomenologije, hermenevtike, socialne hermenevtike, filozofije religije, teorije znanosti, filozofije umetnosti in zgodovine filozofije, filozofije kulture._NEWLINE_Glavna urednica revije je Andrina Tonkli-Komel, uredni\xc5\xa1ki zbor pa sestavljajo Jan Bednarik, Tine Hribar, Valentin Kalan, Branko Klun, Dean Komel, Ivan Urban\xc4\x8di\xc4\x8d in Franci Zore. Revija izhaja \xc5\xa1tirikrat letno.\n_START_SECTION_\nAndrina Tonkli Komel:\xc2\xa0\xc2\xbbPrevrat Kopernikanskega nauka\xc2\xab\xc2\xa0pri Edmundu Husserlu\n_START_PARAGRAPH_\nV Phainomeni je zapisala:\xc2\xa0\xc2\xbbV prispevku se najprej zadr\xc5\xbeim ob problematiki zadobitve\xc2\xa0\xc2\xbbnaravnega sveta\xc2\xab\xc2\xa0v fenomenologiji, ki privede do soo\xc4\x8denja s kopernikanskim obratom v filozofiji in vzpodbudi t.i. drugi kopernikanski obrat. Osrednjo pozornost posve\xc4\x8dam Husserlovemu tekstu z arhivsko oznako D 17/1 \xe2\x80\x9322, ki je naslovljen\xc2\xa0\xc2\xbbTemelje raziskave o fenomenolo\xc5\xa1kem izvoru prostorskosti narave\xc2\xab.\xc2\xab\n_START_SECTION_\nAndrina Tonkli Komel: Vstopanja (spisi o filozofiji)\n_START_PARAGRAPH_\nDelo vklju\xc4\x8duje \xc5\xa1tudije o zgodovini filozofije in sodobni filozofiji. V okviru razmisleka o za\xc4\x8detku filozofije obravnava sofisti\xc4\x8dno pojmovanje govora in filozofski problem spoznavanja kot spominjanja pri Platonu. Nadalje reflektira filozofsko pojmovanje boga pri Descartesu kot enega od vrhov novove\xc5\xa1ke filozofije. Kritika spoznavnega kriterija filozofije in razmerje filozofije do umetnosti je podano ob primeru Nietzscheja. Sodobna filozofija je obravnavana v dveh pogledih\xc2\xa0: s fenomenolo\xc5\xa1kega in pojmovno-zgodovinskega. Te\xc5\xbei\xc5\xa1\xc4\x8de fenomenolo\xc5\xa1kih prou\xc4\x8devanj je problematika jezikovnega izraza ter konstitucija humanisti\xc4\x8dne vednosti, ki je potem \xc5\xa1e enkrat obravnava v kontekstu pojmovne zgodovine._NEWLINE_Osnovni cilj razprav je poskus, da se na podlagi analize nekaterih klju\xc4\x8dnih toposov v filozofiji poka\xc5\xbee specifika njenih postopkov ter navezanost na jezikovno posredovanje in kulturo, na podlagi tega pa tudi jasneje izri\xc5\xa1e njen miselni horizont. Po Husserlu je ta horizont v sodobnosti zaznamovan s krizo filozofske vednosti, ki po eni strani izvira iz specifike zgodovinskega oblikovanja filozofije, po drugi strani pa izpri\xc4\x8duje nespecifi\xc4\x8dnost na\xc5\xa1ega \xc4\x8dasa, ki izganja kriti\xc4\x8dno filozofsko vednost v imenu vsakovrstnih preverljivih znanj. Vendar pa vsa ta znanja skupaj ne re\xc5\xa1ujejo oziroma niti ne postavljajo vpra\xc5\xa1anja o preddanem smislu \xc5\xbeivljenjskega sveta, ki in kolikor jih izkustveno omogo\xc4\x8da._NEWLINE_Filozofija je \xe2\x80\x93 kot\xc2\xa0\xc2\xbbkriti\xc4\x8dno prevpra\xc5\xa1evanje lastnih predpostavk\xc2\xab\xc2\xa0-v primerjavi s\xc2\xa0\xc2\xbbpreverljivimi znanji\xc2\xab\xc2\xa0destruktivna. Tudi \xc4\x8de vztraja pri\xc2\xa0\xc2\xbbvra\xc4\x8danju k lastnim izvorom\xc2\xab, to vra\xc4\x8danje razume kot mi\xc5\xa1ljenje proti njim. Prav tako tudi\xc2\xa0\xc2\xbbvra\xc4\x8danje k stvarem samim\xc2\xab\xc2\xa0misli proti predmetnemu izkustvu, ne zato, da bi pod njim odkrilo nek prvotnej\xc5\xa1i na\xc4\x8din izku\xc5\xa1anja, ampak da bi pri\xc5\xa1lo do druga\xc4\x8dnega izkustva.\n_START_SECTION_\nOstala dela\n_START_PARAGRAPH_\n1. Med kritiko in krizo (K Husserlovemu zasnutju filozofije kot stroge znanosti), Zbirka Phainomena, 6, Zalo\xc5\xbeba Nova revija, ISBN 961-6017-48-9, Ljubljana 1997, 160 str. (Prirejena knji\xc5\xbena objava doktorske disetacije)_NEWLINE_2. Vstopanja. O filozofiji. Zbirka Annales, Znanstveno-raziskovalno sredi\xc5\xa1\xc4\x8de, Univerza na Primorskem Koper 2007, ISBN 961-6033-61-1, str. 154._NEWLINE_3. Dialog, mnogoglasna po\xc5\xa1ast ali kak\xc5\xa1na bolj krotka \xc5\xbeival? / Andrina Tonkli Komel. - Dostopno tudi na: URN:NBN:SI:DOC-1L1VZRV5, http://www.dlib.si/details/URN:NBN:SI:DOC-1L1VZRV5. - Opombe z bibliografijo na dnu str. - Povzetek\xc2\xa0; Abstract_NEWLINE_V: Phainomena. - ISSN 1318-3362. - Letn. 24, \xc5\xa1t. 94/95 (2015), str. 147-160._NEWLINE_4. Vera (brez) vere / Andrina Tonkli Komel. - Bibliografija: str. 241_NEWLINE_V: Kako se izogniti totalitarizmu potro\xc5\xa1ni\xc5\xa1tva / Mednarodna filozofska delavnica in druga konferenca, [\xc5\xa0kocjan, Ljubljana, 23. 9.-26. 9. 2014]. - Ljubljana\xc2\xa0: KUD Apokalipsa\xc2\xa0: Srednjeevropski raziskovalni in\xc5\xa1titut Soeren Kierkegaard, 2015. - (Zbirka Revija v reviji\xc2\xa0; 7). - ISBN 978-961-6894-75-3. - Str. 231-241._NEWLINE_5. Nepoliti\xc4\x8dnost politike / Andrina Tonkli Komel\xc2\xa0; [sa slovena\xc4\x8dkog preveo Mario Kopi\xc4\x87]. - Opombe z bibliografijo na dnu str._NEWLINE_V: Zeni\xc4\x8dke sveske. - ISSN 1840-0868. - Br. 20 (jun. 2014), str. 255-273._NEWLINE_6. Dru\xc5\xbeice, dru\xc5\xbeabnice, druge\xc2\xa0: uganke, radovednost in/ali filozofija / Andrina Tonkli Komel. - Dostopno tudi na: URN:NBN:SI:DOC-I0FLWURA, http://www.dlib.si/details/URN:NBN:SI:DOC-I0FLWURA. - Bibliografija: str. 35. - Povzetek\xc2\xa0; Abstract_NEWLINE_V: Phainomena. - ISSN 1318-3362. - Letn. 23, \xc5\xa1t. 90/91 (nov. 2014), str. 5-35._NEWLINE_7. Kierkegaard, \xc5\xa1kandaloznost vere / Andrina Tonkli Komel. - Bibliografija: str. 85. - Povzetek: str. 721_NEWLINE_V: Nova oikonomija odnosov / \xc4\x8cetrti mednarodni filozofski simpozij Miklav\xc5\xbea Ocepka, [Ljubljana, \xc5\xa0kocjan, 12. 6.-19. 6. 2013]. - Ljubljana\xc2\xa0: KUD Apokalipsa\xc2\xa0: Srednjeevropski raziskovalni in\xc5\xa1titut Soeren Kierkegaard, 2014. - (Zbirka Revija v reviji\xc2\xa0; 5). - ISBN 978-961-6894-44-9. - Str. 78-85._NEWLINE_8. Husserl's phenomenology of the life-world [Elektronski vir] / Andrina Tonkli-Komel. - Na\xc4\x8din dostopa (URL): http://www.newschool.edu/nssr/husserl/Future/Part%20One/PartOneFrames/PartOne.html. - Nasl. z nasl. zaslona. - Bibliografija na dnu str._NEWLINE_V: On the future of Husserlian phenomenology [Elektronski vir] / Saulius Geniusas, Dominique Lavoie, Nishad Patnaik, editors. - New York\xc2\xa0: New School for General Studies, [2005]_NEWLINE_9. Politi\xc4\x8dno in druge pojavnosti\xc2\xa0: Hannah Arendt / Andrina Tonkli Komel. - Dostopno tudi na: URN:NBN:SI:DOC-FFSGGNHC, http://www.dlib.si/details/URN:NBN:SI:DOC-FFSGGNHC. - Opombe z bibliografijo na dnu str. - Povzetek\xc2\xa0; Abstract_NEWLINE_V: Phainomena. - ISSN 1318-3362. - Letn. 22, \xc5\xa1t. 86/87 (nov. 2013), str. 353-369._NEWLINE_10. Problem drugog / Andrina Tonkli Komel\xc2\xa0; sa slovenskog preveo Hajrudin Hromad\xc5\xbei\xc4\x87. - Opombe z bibliografijo na dnu str. - Abstract_NEWLINE_V: Dijalog. - ISSN 0350-6177. - [\xc5\xa0t.] 3/4 (2010), str. 205-221._NEWLINE_11. \xc5\xbdenska (na) izkustvo / Andrina Tonkli Komel. - Dostopno tudi na: URN:NBN:SI:DOC-IAGHBGQP, http://www.dlib.si/details/URN:NBN:SI:DOC-IAGHBGQP. - Opombe z bibliografijo na dnu str. - Povzetek\xc2\xa0; Abstract_NEWLINE_V: Phainomena. - ISSN 1318-3362. - Letn. 21, \xc5\xa1t. 80/81 (jun. 2012), str. 233-254._NEWLINE_12. Figure drugosti\xc2\xa0: zasebno / Andrina Tonkli Komel. - Dostopno tudi na: URN:NBN:SI:DOC-INAAQUCL, http://www.dlib.si/details/URN:NBN:SI:DOC-INAAQUCL. - Opombe z bibliografijo na dnu str. - Povzetek\xc2\xa0; Abstract_NEWLINE_V: Phainomena. - ISSN 1318-3362. - Letn. 20, \xc5\xa1t. 76/77/78 (sep. 2011), str. 37-70._NEWLINE_13. Budnost v spanju / Andrina Tonkli. - Bibliografija v opombah_NEWLINE_V: Apokalipsa. - ISSN 1318-3680. - \xc5\xa0t. 142 (2010), str. 188-204._NEWLINE_14. Spomin pod \xc4\x8drto / Andrina Tonkli Komel. - Dostopno tudi na: URN:NBN:SI:DOC-EQ1CJMF7, http://www.dlib.si/details/URN:NBN:SI:DOC-EQ1CJMF7. - Bibliografija v opombah_NEWLINE_V: Phainomena. - ISSN 1318-3362. - Letn. 19, \xc5\xa1t. 72/73 (2010), str. 99-111._NEWLINE_15. Vstopanja\xc2\xa0: spisi o filozofiji / Andrina Tonkli Komel\xc2\xa0; [urednica Vida Ro\xc5\xbeac Darovec\xc2\xa0; prevajalec Alfred Leskovec (nem.), Jan Bednarik (it.), Janko Lozar (ang.)]. - Koper\xc2\xa0: Univerza na Primorskem, Znanstveno-raziskovalno sredi\xc5\xa1\xc4\x8de\xc2\xa0: Zgodovinsko dru\xc5\xa1tvo za ju\xc5\xbeno Primorsko, 2005 (Grafis trade). - 154 str.\xc2\xa0: ilustr.\xc2\xa0; 21 cm. - (Knji\xc5\xbenica Annales\xc2\xa0; 42)_NEWLINE_16. Mentis lumine in senca krize / Andrina Tonkli-Komel. - O Husserlovi fenomenologiji_NEWLINE_V: Nova revija. - ISSN 0351-9805. - 14, \xc5\xa1t. 163/164 (november-december 1995), str. 184-191._NEWLINE_17. O prepri\xc4\x8dljivosti govora / Andrina Tonkli Komel . - Dostopno tudi na: URN:NBN:SI:doc-T6U9PLL1, http://www.dlib.si/details/URN:NBN:SI:doc-T6U9PLL1. - O sofisti\xc4\x8dnem gibanju_NEWLINE_V: Phainomena. - ISSN 1318-3362. - 5, \xc5\xa1t. 15/16 (1996), str. 184-199._NEWLINE_18. Kako je resni\xc4\x8dnost postala basen ___ / Andrina Tonkli-Komel. - Dostopno tudi na: URN:NBN:SI:DOC-FGLWKKRI, http://www.dlib.si/details/URN:NBN:SI:DOC-FGLWKKRI. - O Nietzschejevem pojmovanju umetnosti_NEWLINE_V: Phainomena. - ISSN 1318-3362. - 3, \xc5\xa1t. 7/8 (1994), str. 101-116."